CELEX: C2004/284/51
Language: fi
Date: 2004-11-20 00:00:00
Title: Asia T-376/04: Polyelectrolyte Producers Groupin 17.9.2004 Euroopan unionin neuvostoa ja Euroopan yhteisöjen komissiota vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/26
            
         Polyelectrolyte Producers Groupin 17.9.2004 Euroopan unionin neuvostoa ja Euroopan yhteisöjen komissiota vastaan nostama kanne
   (Asia T-376/04)
   (2004/C 284/51)
   Oikeudenkäyntikieli: englanti
   Polyelectrolyte Producers Group, kotipaikka Bryssel (Belgia), on nostanut 17.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa ja Euroopan yhteisöjen komissiota vastaan. Kantajan edustajat ovat lakimiehet K. Van Maldegem ja C. Mereu.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa vastaajien tekemän päätöksen, jolla Norjan sallitaan vaatia yhteisössä käytettäviä pitoisuusrajoja tiukempien kemiallisen aineen akryyliamidin pitoisuusrajojen käyttöä, josta säädetään ETA-sopimuksen liitteen II (Tekniset määräykset, standardit, testaus ja varmentaminen) muuttamisesta 26 päivänä huhtikuuta 2004 tehdyssä ETA:n sekakomitean päätöksessä N:o 59/2004 (1), sekä kumoaa kyseisen päätöksen hyväksymisestä annetun yhteisön kannan,
            
         
               —
            
            
               toteaa, että ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta 26. maaliskuuta 1999 ETA:n sekakomitean hyväksymä yhteinen julkilausuma (2) on säännöstenvastainen ja pätemätön suhteessa kantajaan siltä osin kuin siinä sallitaan Norjan vaatia tiukempien pitoisuusrajojen käyttöä kuin mitä yhteisössä vaaditaan,
            
         
               —
            
            
               määrää vastaajat maksamaan kantajalle väliaikaisena vahingonkorvauksena yhden euron asianmukaisine korkoineen niistä vahingoista, joita riidanalaisten säädöksien hyväksyminen aiheutti, siksi ajaksi, kunnes vahingonkorvauksen tarkka määrä on laskettu ja vahingonkorvauksen tarkka määrä on päätetty.
            
         
               —
            
            
               määrää vastaajat korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja esittää kanteensa tueksi, että toimivaltaa toteuttaa riidanalaisia toimenpiteitä ETA -sopimuksen 102 artiklan nojalla ei ollut, kun uutta yhteisölainsäädäntöä ei ole annettu. Kantaja väittää lisäksi, että riidanalaiset toimenpiteet rajoittavat tavaroiden vapaata liikkuvuutta ja rikkovat siten ETA -sopimuksen 1, 3 ja 97 artiklaa. Kantaja väittää myös, että toimenpiteet rikkovat direktiivin 67/548 30 ja 31 artiklaa (3). Kantaja vetoaa myös yhteisön oikeuden yleisten periaatteiden eli oikeusvarmuuden ja luottamuksensuojan periaatteiden, suhteellisuusperiaatteen ja syrjintäkiellon periaatteen loukkaamiseen sekä olennaisten menettelymääräysten laiminlyöntiin eli Euroopan parlamentin kuulemistarpeen ja perusteluvelvollisuuden laiminlyöntiin.
   Kantaja tuo esille vahingonkorvausvaatimusta koskien, että se on kärsinyt riidanalaisten toimenpiteiden vuoksi sekä aineellista vahinkoa, koska se joutui merkitsemään Norjassa myymänsä polyakryyliamidin rajoittavammin merkinnöin ja vaaratunnuksella, mistä aiheutui lisäkustannuksia, että aineetonta vahinkoa, koska kantajan mukaan se, että vastaajat sallivat Norjan toteuttaa kyseessä olevat toimenpiteet, saattoi koko polyakryyliamidin luokituksen huonoon valoon Norjan ulkopuolella.
   
      (1)  EUVL L 277, s. 30.
   
      (2)  EYVL C 185, s. 6.
   
      (3)  Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 kesäkuuta annettu neuvoston direktiivi 67/548/ETY (EYVL P 196, 16.8.1967 s. 1, suomenkielinen erityispainos Alue 15, Nide 1, s. 19).